अलीगढ़.
नागरिकता संशोधन कानून (Citizenship Amendment Act), एनआरसी (NRC) व एनपीआर (NPR) को लेकर अलीगढ़ मुस्लिम यूनिवर्सिटी (Aligarh Muslim University) के स्टूडेंट्स पिछले 33 दिनों से लगातार विरोध-प्रदर्शन कर रहे हैं. आज जुमे की नमाज छात्रों ने एएमयू के मुख्य द्वार बाब-ए-सैय्यद गेट (Bab-e-Syed Gate) पर अता की और उसके बाद मुल्क में अमन-चैन कायम रखने की दुआ मांगी.
विरोध-प्रदर्शन जारी है
CAA व NRC को लेकर छात्रों का विरोध तो जारी है ही अब स्टूडेंट 15 दिसंबर की घटना को लेकर एएमयू प्रशासन से भी खासे नाराज हो गए हैं और उन्होंने VC व रजिस्ट्रार के इस्तीफे की मांग की है. दरअसल 15 दिसंबर को यूनिवेर्सिटी में हुए बवाल के बाद पुलिस ने कैम्पस में प्रवेश कर बल प्रयोग किया था हालांकि बाद में जारी हुए CCTV फुटेज के मुताबिक़ बाब-ए- सैय्यद गेट को उग्र प्रदर्शनकारी छात्रों द्वारा तोड़ा गया था. फुटेज के आधार पर एक हजार उपद्रवी छात्रों पर मुकदमा भी दर्ज किया गया है. वहीं छात्र पुलिस के आरोप को नकार रहे हैं और इसी कड़ी में अब उन्होंने बीते 15 दिसम्बर को पुलिस द्वारा कैम्पस में प्रवेश समेत कई अन्य मुद्दों पर यूनिवर्सिटी वीसी व रजिस्ट्रार से इस्तीफ़ा मांग रहे हैं. छात्रों के विरोध-प्रदर्शन के मद्देनजर एएमयू के मुख्य गेट के बाहर भारी मात्रा में पुलिस बल तैनात है. वहीं तमाम गतिरोधों के बीच आज शुक्रवार को छात्रों ने धरना स्थल बाब-ए-सैय्यद गेट पर ही जुमे की नमाज़ पढ़ी.
AMU स्टूडेंट्स ने देश में अमन-शांति की मांगी दुआ
पूर्व छात्र संघ अध्यक्ष व यूनिवर्सिटी के रिसर्च स्कॉलर स्टूडेंट फैजल हसन ने बताया कि बीते 15 दिसम्बर को छात्रों के साथ हुई पुलिस की बर्बरता के विरोध में हमारा प्रोटेस्ट लगातार जारी है. उन्होंने कहा एएमयू के साथ ही जेएनयू व जामिया में भी पुलिस ने छात्रों के ऊपर अत्याचार किया है. हमारा प्रोटेस्ट CAA, NRC, NPR जैसे काले कानूनों को लेकर है. उनका कहना है कि छात्र शांतिपूर्ण प्रदर्शन कर रहे हैं और हम यही चाहते हैं कि सभी शांति व सुकून से रहें. उन्होंने कहा हम लोगों ने आज धरना स्थल पर ही जुमे की नमाज़ पढ़ी है और पूरे मुल्क में अमन-चैन की दुआ भी मांगी है.
ये भी पढ़ें- देश विरोधी विदेशी ताकतें भारत के विभाजन की योजना बनाती हैं: किरन रीजीजू
CAA Protest: AMU के बाब-ए-सैयद गेट पर प्रदर्शनकारी छात्रों ने की प्रेस वार्ता